འཛིན་གྲྭ་བཅུ་པར་བསླེབས་པའི་སྐབས་སུ་སྐད་ཡིག་གཉིས་པར་བྱང་ཆུབ་པ་ཞིག་དགོས་ཀྱི་ཡོད་གསུངས་པར་བརྟེན་དེ་ལ་དཔག་པའི་ང་ཚོའི་གྲ་སྒྲིག་བྱེད་དགོས་ཀྱི་ཡོད།ཅེས་སོགས་ཀྱི་གསུང་བཤད་གནང་སྟེ་དངོས་གཞིའི་མཛད་སྒོ་གྲོལ་ཡོད།དེ་ནས་ཆུ་ཚོད་༡༠།༤༥ནས་སློབ་གྲྭ་སོ་སོའི་ནང་ད་བར་གྱི་ཤེས་ཡོན་སྲིད་བྱུས་ལག་བསྟར་དང་འབྲེལ་བའི་གནས་སྟངས་སྙན་ཐོ་སྒྲོགས་སྦྱང་དང་།ཤེས་ཡོན་སྲིད་བྱུས་ལག་བསྟར་དང་འབྲེལ་བའི་དཀའ་ངལ་སེལ་ཐབས་དང་ལག་བསྟར་མདུན་བསྐྱོད་ཚགས་ཚུད་ཡོང་ཐབས་ཇི་དགེའི་སྐོར།འཛིན་རིམ་དྲུག་པ་ཡན་གྱི་སློབ་ཁྲིད་བརྒྱུད་ལམ་སྐད་གཉིས་བརྒྱུད་ནས་ཁྲིད་ཐབས་ཀྱི་ལྟ་གྲུབ་དང་ལག་བསྟར་གནང་ཕྱོགས་ཇི་དགེའི་སྐོར་ཚོགས་ཆུང་ནང་ཁུལ་གོ་བསྡུར་གནང་རྒྱུ་དང་།ཕྱི་ཚེས་༢༨ཉིན་ཚོགས་ཆུང་གི་སྙན་ཐོ་སྒྲོགས་སྦྱང་དང་གོ་བསྡུར་གནང་རྒྱུ།ཁྱོན་ཡོངས་ཀྱི་སློབ་གྲྭའི་འཛིན་སྐྱོང་ཚགས་ཚུད་གཏོང་ཕྱོགས་ཇི་དགེའི་སྐོར་དང་།ཚོགས་འདུའི་གྲོས་ཆོད་གཏན་འབེབས་དང་ཤེས་རིག་དྲུང་ཆེ་དངོས་གྲུབ་ཚེ་རིང་ལགས་ཀྱིས་ཚོགས་འདུའི་མཇུག་བསྡོམས་ཀྱི་གསུང་བཤད་གནང་སྟེ་ཚོགས་འདུ་གྲོལ་རྒྱུ་ཡིན་འདུག་པ་བཅས།།